<classify> WAZIRI wa Viwanda na Biashara, Inno cent Bashungwa amewataka watendaji kuacha kuzungumza badala yake kutenda zaidi hasa kwa watendaji serikalini katika kuboresha mazingira ya biashara baina ya Tanzania na Uganda.Akizungumza jana Dar es Salaam wakati akifunga Kongamano la Kwanza la Biashara kati ya Tanzania na Uganda, Bashungwa alisema imeonekana kwamba mikutano na mijadala mingi hufanyika, lakini utekelezaji hakuna.Hata jana juzi lilizungumzwa na viongozi wetu na imeonesha, tunazungumza mengi lakini tunatenda machache...tukafanyie kazi, serikali pamoja na sekta binafsi, alisema Bashungwa.Alisema pamoja na mambo mengi mazuri kujadiliwa katika vikao, lakini utekelezaji huwa ni katika kiwango kidogo. Inaonesha sisi ni wazuri lakini kutenda kidogo lakini leo azimio tunaondoka nalo hapa tuzungumze kidogo tutende zaidi watendaji, kufanyia kazi katika muktadha wa kuongea machache na kutenda zaidi, alisema Bashungwa.Alisema azimio ambazo mkutano huo unaondoka nalo ni kwenda kutenda yale yote yaliyozungumzwa hasa katika kutatua changamoto za wafanyabiashara nao kwa upande wa sekta binafsi kutenda yale yanayohusu upande huo. Alisema kwa upande wa Tanzania kuna Mpango Kazi wa Kuboresha Mazingira ya Biashara Blueprint ambao uko katika hatua nzuri ya kuanza kutekelezwa.Changamoto mlizotaja watu wa Uganda zitatekelezwa, tuna Blueprint ambayo inaangalia changamoto zote na tunaamini mazingira yataboreka, alisema Bashungwa. Aidha, alisema pia kuwa kuna maeneo ya kodi na yasiyo ya kikodi yanaboreshwa ambako kero 54 zimeondolewa ili kuboresha mazingira ya biashara.Alishukuru marais kwa nchi hizo mbili kuridhia mkutano huo kufanyika ambao uliwakutanisha wafanyabiashara wengine pamoja na taasisi za serikali kujadili mazingira bora ya ufanyaji biashara kati ya Tanzania na Uganda.Aidha, aliwataka wafan yabiashara baina ya nchi hizo kushikana kusaidiana kukuza biashara, wafanyabiashara wakubwa kuwasaidia wadogo. Bashungwa alisema umaskini katika nchi za Afrika Mashariki utakwisha endapo kutakuwa na ushirikiano huo baina ya nchi wanachama bila kujali mataifa yao. Alisema viongozi wa nchi hizo mbili wamekuwa mstari wa mbele katika kuhamasisha ufanyaji kazi pamoja na biashara na uwekezaji.Aliwataka pia watendaji pande zote mbili kuboreshe ufanyaji biashara mipakani kwa kuondoa changamoto zilizopo Tantrade Tanzania na kwa upande wa pili Uganda kaeni chini mjadili namna ya kuboresha biashara mipakani kwa kuondoa changamoto na mimi nitajitahidi kupunguza muda wa kukaa ofisini nitembelee huko mipakani, alisema waziri huyo kijana.  <topic>: KITAIFA 